
            REPUBLIKA HRVATSKA
VUKOVARSKO-SRIJEMSKA ŽUPANIJA
                      OPĆINA CERNA

              OPĆINSKI NAČELNIK


	


KLASA: 604-01/26-01/1

URBROJ: 2196-11-01-26-2
Cerna, 14. siječnja 2026. 
Na temelju članka 11. Pravilnika o dodjeli stipendija („Službeni vjesnik Vukovarsko-srijemske“ županije, broj 31/24),  (dalje u tekstu: Pravilnik), Općinski načelnik Općine Cerna, donosi
ODLUKU O RASPISIVANJU JAVNOG NATJEČAJA 

za dodjelu stipendija Općine Cerna za akademsku godinu 2025./2026.

Članak 1.
Općina Cerna dodjeljivat će stipendije redovitim studentima nakon upisane druge godine studija za akademsku godinu 2025./2026.
Članak 2.
Pravo na podnošenje zahtjeva za dodjelu stipendije mogu ostvariti redoviti studenti nakon upisane druge  godine studija pod uvjetom da:
· su državljani  Republike Hrvatske s neprekinutim prebivalištem na području općine Cerna u posljednje četiri (4) godine prije podnošenja zahtjeva za dodjelu stipendije, iznimno i kraće, ukoliko podnositelj zahtjeva dokaže prebivalište cijele obitelji na području općine Cerna

· su upisani kao redoviti studenti 2. ili više godine na preddiplomskim  i diplomskim sveučilišnim studijima, preddiplomskim stručnim studijima i specijalističkim diplomskim stručnim studijima  

· ne primaju stipendiju ili bilo koji drugi oblik novčane pomoći od strane drugog isplatitelja

· prethodno nisu koristili stipendiju za isti stupanj i studijsku godinu obrazovanja

· da nije apsolvent

· do trenutka podnošenja zahtjeva nemaju više od 25 godina starosti.

Članak 3. 

Osnovni kriteriji za dodjelu stipendije su:

· uspješnost prilikom studija

· socijalni status.

Način bodovanja kandidata prema uspjehu na studiju i socijalnom statutu, te ostalim socijalnim uvjetima utvrđeni su u Pravilniku. 

Članak 4.
Zahtjevu za stipendiju  podnositelj je dužan priložiti sljedeće dokumente:
· izvornik uvjerenja/potvrde o upisu na studiji za tekuću akademsku godinu,

· izvornik prijepisa ocjena svih položenih ispita s prethodnih godina studija,

· preslika osobne iskaznice,
· vlastoručno potpisana izjava studenta da nema odobrenu stipendiju od strane drugog subjekta (na obrascu),
· vlastoručno potpisana izjava studenta o članovima zajedničkog kućanstva (na obrascu),
· izvornik potvrde o visini dohotka za prethodnu godinu izdane od nadležne Porezne uprave Ministarstva financija za sve članove zajedničkog kućanstva i sebe kao podnositelja,
· preslika Rješenja HZMO o utvrđenom stupnju invaliditeta, 
· Izjavu kandidata:
* da kandidata uzdržava samohrani roditelj ,

      * da je kandidat iz obitelji s troje ili više djece (preslike rodnih listova djece),
      * da je kandidat dijete bez oba roditelja,

      * da je kandidat iz obitelji s dva ili više studenta. 
Tražena dokumentacija ne smije biti starija od 3 mjeseca u odnosu na datum podnošenja zahtjeva za stipendiju.
Članak 5.
Stipendija će se isplatiti u 10 jednakih mjesečnih obroka po 100,00 eura, počevši od mjeseca siječnja do zaključno mjeseca listopada. 

Svi će kandidati biti pisanim putem obaviješteni o rezultatima natječaja.

Obrazac Zahtjeva i Pravilnik o dodjeli stipendija može se podići u Općini Cerna, Šetalište dr. Franje Tuđmana 2, Cerna ili preuzeti s web adrese općine Cerna, www.cerna.hr 
Zahtjev s potrebnom dokumentacijom za natječaj za dodjelu stipendije Općine Cerna za akademsku godinu 2025./2026. treba dostaviti najkasnije do 13. veljače 2026. godine na adresu: 
Općina Cerna
Šetalište dr. Franje Tuđmana 2
32 272 Cerna
s naznakom:
"Za natječaj za dodjelu stipendija".

Nepotpuni i nepravodobno pristigli Zahtjevi neće se razmatrati.
Članak 6.
Ova Odluka stupa na snagu danom objave na oglasnoj ploči Općine Cerna i službenim internetskim stranicama općine: www.cerna.hr. 

OPĆINSKI NAČELNIK
Josip Štorek
